O‘zbekiston Respublikasi Jismoniy tarbiya va sport vazirligi huzuridagi Jismoniy tarbiya va sport bo‘yicha mutaxassislarni ilmiy-metodik ta’minlash, qayta tayyorlash va malakasini oshirish markazi hamda O‘zbekiston Respublikasida trenerlik faoliyatla

O‘zbekiston Respublikasida trenerlik faoliyatini takomillashtirish, shu jumladan trenerlik faoliyati bilan shug‘ullanish uchun ruxsatnoma berish mexanizmini soddalashtirish, O‘zbekiston Respublikasi Jismoniy tarbiya va sport vazirligi, O‘zbekiston Futbol assotsiatsiyasi hamda Milliy gvardiya tasarrufidagi sport maktablarining direktorlari, direktor o‘rinbosarlari, trener, instruktor-metodistlarining bazaviy tarif stavkalari miqdorini yanada yaxshilash maqsadida Vazirlar Mahkamasi qaror qiladi:
 1. O‘zbekiston Respublikasi Jismoniy tarbiya va sport vazirligi, Moliya vazirligi, Milliy gvardiya, Bandlik va mehnat munosabatlari vazirligi, O‘zbekiston Milliy Olimpiya qo‘mitasi, sport federatsiyalari (uyushmalari) hamda jismoniy tarbiya va sport jamiyatlarining:
 bolalar va o‘smirlar sport maktabi, ixtisoslashtirilgan bolalar va o‘smirlar sport maktabi, ixtisoslashtirilgan olimpiya zaxiralari bolalar va o‘smirlar sport maktabi, oliy mahorat sport maktabi, oliy sport mahorati maktabi, respublika oliy sport mahorati maktablari, respublika futbol bo‘yicha sport mahoratini oshirish oliy maktabi, chavandozlar maktabi (keyingi o‘rinlarda sport maktablari deb ataladi) direktorlari, direktor o‘rinbosarlari, trener, instruktor-metodistlari hamda olimpiya va milliy sport turlari bo‘yicha ixtisoslashtirilgan davlat maktab-internatlarining trener, instruktor-metodistlari mehnatini munosib rag‘batlantirish bo‘yicha takliflari ma’qullansin.
 3. O‘zbekiston Respublikasi Jismoniy tarbiya va sport vazirligi hamda Milliy gvardiya tasarrufidagi sport maktablarining direktorlari, direktor o‘rinbosarlari, trener, instruktor-metodistlari hamda olimpiya va milliy sport turlari bo‘yicha ixtisoslashtirilgan davlat maktab-internatlarining trener, instruktor-metodistlarining bazaviy tarif stavkalari 2020-yil 1-yanvardan o‘rtacha 1,35 baravarga oshirilsin.
 O‘zbekiston Respublikasi Moliya vazirligi ushbu qarorlarni amalga oshirish bilan bog‘liq xarajatlarni moliyalashtirish uchun zarur mablag‘larni 2020-yildan boshlab O‘zbekiston Respublikasi Davlat budjeti xarajatlari parametrlarida nazarda tutsin.
 31. Belgilab qo‘yilsinki, O‘zbekiston Futbol assotsiatsiyasi huzuridagi Respublika futbol bo‘yicha sport mahoratini oshirish oliy maktabi faoliyatini moliyalashtirish:
 O‘zbekiston Respublikasi Davlat budjeti mablag‘lari;
 oliy maktabi faoliyati sohasi bo‘yicha pullik xizmatlarni amalga oshirishdan tushadigan mablag‘lar;
 jismoniy va yuridik shaxslarning homiylik xayriyalari;
 qonunchilikda taqiqlanmagan boshqa manbalar hisobiga amalga oshiriladi.
 5. O‘zbekiston Respublikasi Hukumatining 3-ilovaga muvofiq ayrim qarorlari o‘z kuchini yo‘qotgan deb hisoblansin.
 6. Mazkur qarorning bajarilishini nazorat qilish O‘zbekiston Respublikasi Bosh vazirining ijtimoiy rivojlantirish masalalari bo‘yicha o‘rinbosari A.A. Abduxakimov hamda O‘zbekiston Respublikasi jismoniy tarbiya va sport vaziri D.X. Nabiyev zimmasiga yuklansin.
 1. Vazirlar Mahkamasining “O‘zbekiston Respublikasida trenerlik faoliyatini yanada tartibga solish chora-tadbirlari to‘g‘risida” 2012-yil 13-iyuldagi 214-son qarori (O‘zbekiston Respublikasi QT, 2012-y., 7-son, 53-modda).
 2. Vazirlar Mahkamasining “O‘zbekiston Respublikasida trenerlik faoliyatini yanada tartibga solish chora-tadbirlari to‘g‘risida” 2012-yil 13-iyuldagi 214-son qaroriga o‘zgartirish kiritish haqida” 2013-yil 31-yanvardagi 24-son qarori (O‘zbekiston Respublikasi QT, 2013-y., 1-son, 7-modda).
 3. Vazirlar Mahkamasining “Sport maktablarini malakali trener kadrlar bilan ta’minlash chora-tadbirlari to‘g‘risida” 2014-yil 10-oktabrdagi 284-son qarorining (O‘zbekiston Respublikasi QHT, 2014-y., 42-son, 519-modda) 8-bandi.
 4. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “Jismoniy tarbiya va sport davlat qo‘mitasi faoliyatini tashkil etish to‘g‘risida” 2017-yil 15-fevraldagi PQ-2779-son qarori)” 2017-yil 16-maydagi 288-son qaroriga (O‘zbekiston Respublikasi QHT, 2017-y., 20-son, 367-modda) ilovaning 18-bandi.
 5. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish, shuningdek ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “Ma’naviy-ma’rifiy ishlar samaradorligini oshirish va sohani rivojlantirishni yangi bosqichga ko‘tarish to‘g‘risida” 2017-yil 28-iyuldagi PQ-3160-son qarori) 2017-yil 16-sentabrdagi 731-son qaroriga (O‘zbekiston Respublikasi QHT, 2017-y., 38-son, 1040-modda) 1-ilovaning 3-bandi.
 6. Vazirlar Mahkamasining “O‘zbekiston Respublikasi Hukumatning ayrim qarorlariga o‘zgartirish va qo‘shimchalar kiritish, shuningdek, ba’zilarini o‘z kuchini yo‘qolgan deb hisoblash to‘g‘risida (O‘zbekiston Respublikasi Prezidentining “Jismoniy tarbiya va sport sohasida davlat boshqaruvi tizimini tubdan takomillashtirish chora-tadbirlari to‘g‘risida” 2018-yil 5-martdagi PF-5368-son Farmoni va O‘zbekiston Respublikasi Prezidentining “O‘zbekiston Respublikasi Jismoniy tarbiya va sport vazirligini tashkil etish to‘g‘risida” 2018-yil 5-martdagi PQ-3583-son qarori)” 2018-yil 5-iyuldagi 508-son qaroriga 1-ilovaning 20-bandi.
 7. Vazirlar Mahkamasining “O‘zbekiston Respublikasi Hukumatining ayrim qarorlariga mamlakatimizda jismoniy tarbiya va sportni qo‘llab-quvvatlash tizimini yanada takomillashtirishga qaratilgan o‘zgartirish va qo‘shimchalar kiritish, shuningdek, ba’zilarini o‘z kuchini yo‘qotgan deb hisoblash to‘g‘risida” 2019-yil 15-yanvardagi 32-son qaroriga 1-ilovaning 4-bandi.
 8. Vazirlar Mahkamasining “Trenerlik faoliyati bilan shug‘ullanishga ruxsat berish bo‘yicha davlat xizmati ko‘rsatishning ma’muriy reglamentini tasdiqlash to‘g‘risida” 2019-yil 17-apreldagi 319-son qarori.